CELEX: 62011CB0647
Language: bg
Date: 2012-11-29 00:00:00
Title: Дело C-647/11 P: Определение на Съда от 29 ноември 2012 г. — Dimos Peramatos/Европейска комисия (Обжалване — Финансова помощ за проект в областта на околната среда — „LIFE“ — Решение за частично възстановяване на изплатените суми — Определяне на задълженията на бенефициера — Оправдани правни очаквания — Задължение за мотивиране — Грешки при прилагане на правото)

13.4.2013   
            
            
               BG
            
            
               Официален вестник на Европейския съюз
            
            
               C 108/6
            
         Определение на Съда от 29 ноември 2012 г. — Dimos Peramatos/Европейска комисия
   (Дело C-647/11 P) (1)
   
   (Обжалване - Финансова помощ за проект в областта на околната среда - „LIFE“ - Решение за частично възстановяване на изплатените суми - Определяне на задълженията на бенефициера - Оправдани правни очаквания - Задължение за мотивиране - Грешки при прилагане на правото)
   2013/C 108/10
   Език на производството: гръцки
   
      Страни
   
   
      Жалбоподател: Dimos Peramatos (представител: G. Gerapetritis, Δικηγόρος)
   
      Друга страна в производството: Европейска комисия (представители: M. Condou-Durande и A.-M. Rouchaud-Joët, подпомагани от A. Somou, Δικηγόρος)
   
      Предмет
   
   Жалба срещу Решение на Общия съд (първи състав) от 12 октомври 2011 г. по дело Dimos Peramatos/Комисия (T-312/07), с което този съд отхвърля жалба за отмяна на Решение на Комисията от 7 декември 2005 г., връчено на жалбоподателя от съдебен изпълнител на 17 май 2007 г., за възстановяване на сумите, изплатени в изпълнение на Решение на Комисията C (97)/1997/29 окончателен от 17 юли 1997 г. във връзка с проект по линия на програма за резалесяване, или — при условията на евентуалност — за изменение на оспорваното решение.
   
      Диспозитив
   
   
               1.
            
            
               Отхвърля жалбата.
            
         
               2.
            
            
               Осъжда Dimos Peramatos да заплати съдебните разноски.
            
         
      (1)  ОВ C 49, 18.2.2012 г.